# **Forskrift om frist for spredning av gjødselvare av organisk opphav på eng i Aure kommune.**

*Vedtatt i Hovedutvalg for kommuneutvikling den 29.04.2020  
Utarbeidet i samarbeide med Aure bondelag og Aure bonde- og småbrukerlag.*

## **§ 1. Formål**

Formålet med denne forskriften er fastsette en egen frist for spredning tilpasset de lokale forholdene i kommunen innenfor vilkårene av forskrift 4. juli 2003 nr. 951 om gjødselvarer mv. av organisk opphav § 23.

## **§ 2. Virkeområde**

Forskriften gjeler for hele kommunen.

## **§ 3. Spredetidspunkt**

Spredning uten nedmolding/nedfelling på eng og annen grøde skal gjøres innen 1.oktober.

Med nedmolding eller nedfelling er det tillatt å spre husdyrgjødsel fram til og med 31.oktober.

Kommunen kan på de vilkår som er nevnt i forskrift 4. juli 2003 nr. 951 om gjødselvarer mv. av organisk opphav § 23 gi dispensasjon fra forskriften til senere spredning, men ikke senere enn 31.oktober.

I perioden fra og med 1.november til og med 15.februar er det ikke tillatt å spre husdyrgjødsel. Det er ikke tillatt å spre på snødekket eller frossen mark, uansett dato.

## **§ 4. Klage**

Vedtak gjort av kommunen etter forskrift om gjødselvarer mv. organiske opphav kan påklages til fylkesmannen.

## **§ 5. Ikrafttredelse**

Forskriften trer i kraft straks.